ORBEGOZO URIBE (EAJ, 2013-04-25):
Eskerrik asko presidente andrea. Egun on sailburu, egun on legebiltzarkideok.
Duela aste batzuk EH Bilduk interpelazioa egin zion Erkoreka sailburuari, alegia, Administrazioaren Funtzio Publikoaren Mahai Orokorrean Jaurlaritzaren irizpideen inguruan. Ondoren, mozioa aurkeztu du eta zioen adierazpenean dioenaren arabera sindikatuekin negoziaketa mahaian adostasunik lortu gabe, Jaurlaritzak 173/2013 Dekretua onartu du eta bertan 2013. urteko lanaldia 1.714,5 ordukoa izango dela esaten da.
Horren ondorioz, lanpostuak suntsituko omen dira, 10/2000 Legeari esker lortutakoa bertan behera geratuko da, eta Espainiatik ezarritako neurriak aplikatuz aukera askeko egunak edo kenduko dira.
Horren ondorioz proposatzen du alde batetik 10/2000 Legea Gizarte Eskubideen Agiriarena bere osotasunean betetzeko eta 173/2013 Dekretua bertan behera uzteko. Hain zuzen ere PSOE-k eta UPyD-k ere bai aurkeztutako erdibidekoan eskatzen dutena.
Horren aurrean, gure taldeak osoko zuzenketa aurkeztea erabaki du. Izan ere, ez baikatoz bat adierazitako zioekin ezta ere Jaurlaritzari egindako eskariekin.
...gure taldeak osoko zuzenketa aurkeztea erabaki du. Izan ere, ez baitgatoz bat adierazitako zioekin ezta ere Jaurlaritzari egindako eskariekin.
Ez dugu bat egiten baieztatzen duenean 173/2013 Dekretua onartzeak lanpostuak nabarmen galtzea ekarriko duela. Eusko Jaurlaritzak argi adierazi du konpromezua enplegu publikoa mantentzeko, hau da, dauden lanpostuak mantentzeko, 70.000 lanpostu estruktural horiei eusteko.
Lan postu horiek ez dira suntsituko, ez da langileen zerrenda edo RPT bezala ezagutzen dena txikituko eta hori argi utzi zuen sailburuak berak aurreko interpelazioan.
Beste kontua da langile publikoen ihardunaldia luzatzeak zenbait langile finkoren ordezkapen orduetan edukiko duen eragina. Ordezkapen ordu horiek eta dagokien behin behineko kontratuak maila batena gutxituko dira, egia da.
Baina behin eta berriro errepikatu du Eusko Jaurlaritzak beharrezkoak diren ordezkapenak egingo direla. Besteak beste, Osasun sailburuak ere adierazitakoaren arabera.
Ez da bertan geratuko 10/2000 Legea. Bertan jasotako 35 orduko lorpen soziala ez da bertan behera geratuko. Gure ustez, Dekretuak ez du zalantzan jartzen 35 orduko lanaldia. Aldiz, 2000. urtean ELA, LAB, UGT eta Comisiones Obreras sindikatuekin adostutako ekainaren 28ko akordioan ezartzen dena bete egiten da.
Izan ere akordioak hurrengoa esaten du bere laugarren puntuan: "En cuanto a la cuantificación anual de la reducción de la jornada 35 horas –esaten du– la jornada laboral anual equivalente a la jornada 35 horas semanales se corresponde con un total máximo de 1592 horas efectivas".
Izan ere nahiz eta urteko lan ihardunaldia 1614,5 ordukoa izan, 1592 ordu efektibo edo benetakoak egingo dira. Hau da, benetako lan ihardunaldia ez da handituko. 1592 ordu izango dira betebeharrekoak.
Hala eta guztiz ere, nola zenbatzen dira astean 35 orduko media hori lortzeko? Nola zenbatzen dira orduak astero? Hori ez dago batere argi.
35 orduko lan astea lortzeko, Eusko Jaurlaritzak 2000. urtean, sindikatuekin akordioa lortu ondoren, 1592 ordu urteko lan ihardunaldia finkatu zuen. 35 orduko lan astea, erreferentzia besterik ez da.
Antzeko helburua lortzeko, beste erkidego batzuetan beste lan ihardunaldi batzuk ezarri zuten. Hau da, 35 ordu lortzeko urteko lan ihardunaldi ezberdinak gauzatu ziren.
Beste adibide bat jartzearren, Donostiako Udalak urteko lan ihardunaldia 1644 ordutan ezarri du. Posible ahal du 35 orduko lan astea edukitzea neurri hori hartuta? Jaurlaritzak, berriz, 1614,5eko ordukoa izanik badirudi errazago lortuko duela 35 orduko media hori.
Beraz, ez dugu bat egiten mozioan eskatzen denarekin eta horregatik aurkeztu dugu guk ere geure proposamena.
10/2012 Legeak, Gizarte Eskubideen Agiriak, hurrengoa jasotzen du: "Enpleguari sustatzeari dagokionean, Euskal Administrazio Publikoek gizarte eragileekin egindako negoziazio prozesuetan erdietsitako akordioak oinarria hartuz, honela arautuko dituzte beren zerbitzuko langileen lan harremanak: Lehenengoa da lanaldiaren laburtzea hedatuz, lan astea gehienez ere 35 ordukoa izango da. Bigarrena, ordezte edo errelebu kontratuak sinatzea bultzatuz. Eta hirugarrena aparteko orduak kenduz. Eta nahita ez egin beharrekoak direnean, haien ordez denbora librea emanez".
Horregatik guztiagatik, uste dugu 10/2000 Legean ezarritakoa betetzen ari dela 173/2013 Dekretuak ezarritako lan ihardunaldiarekin. 35 orduko lan asteak 1592 urteko ordutara erreferentziatuta segitzen dute.
Ordezte edo errelebu kontratuen inguruan, jakin badakigu duela hiruzpalau aste sinatu duela Jaurlaritzak errelebu kontratua bultzatzeko akordioa, sindikatu guztietako ordezkariekin gainera, ELA, LAB, UGT eta Comisiones Obrerasekin.
Hain zuzen ere, Alderdi Sozialistaren Gobernuak bertan behera utzi zuen errelebu kontratu hori, hain zuzen ere 10/2000 Agirian jasota dagoen errelebu kontratu hori.
Eta azkenik, aparteko orduei edo estrei dagokionez, mugatuta jarraitzen dute, izan ere ordainetan beti denbora librea ematen da, ez da ordaintzen dirurik.
Horregatik guztiagatik eskatu nahi izan diogu Eusko Jaurlaritzari jarraitu dezala betetzen Gizarte Eskubideen Agirian jasotakoa. Baina, horrez gain, eskatu nahi izan diogu ere bai jarraitu dezala saiatzen enplegua sortzeko ekimenen inguruan gizarte eragileekin adostasunak erdiesteko helburuarekin.
Izan ere hasiera batean Erkoreka sailburuari egindako interpelazioa Mahai Orokorrean jarraitutako irizpideei buruz zen, nahiz eta gero Maeztu jauna asteko 35 orduen gaiari mugatu. Eta Mahai Orokorrean beste ekimen batzuk ere proposatu ziren langileen lan baldintzen inguruan, besteak beste seme-alabak gaixoak zaintzeko baimen berriak, bizitza laborala eta familiarra bateratzeko neurriak, telelana, aldi baterako ezintasun araubidea berrikustea, eta abar.
Era berean, enplegua sortzeko zenbait proposamen ere mahai gainean jarri ziren, enplegu publikorako eskaintza deitzeko aukera 2013an Administrazioak hainbat zerbitzu ez esternalizatzeko konpromezua 2012ko otsailaren 14eko instrukzioa, pertsonaleko gastu murriztekoa eteteko proposamena, errelebu kontratuak sustatzeko akordiora heltzeko asmoa, prorrogatuta den hitzarmena negoziatzeko asmoa, eta abar.
Beraz, negoziaketa ez zen mugatu astean 35 orduko lan ihardunaldira eta Jaurlaritzak beste ekimen asko planteatu zituen. Guk eskatu nahi diogu jarraitzeko negoziaketan saiatzen eta ahalegina egiteko enplegua sor dezaketen ekimenak sindikatuekin adosten.
Por lo tanto, la Administración entendemos que también se ve por la realidad socioeconómica del momento. El sector privado está haciendo un gran esfuerzo y el sector público también. Tenemos como ejemplo el Grupo MCC, donde los propios trabajadores, que a la vez son dueños de la empresa, han disminuido el sueldo y han aumentado su propia jornada laboral.
La jornada laboral anual 1.592 horas de trabajo efectivo, junto con la posibilidad de elegir el tipo de jornada continua, partida o mixta, es algo muy codiciado por cualquier trabajador. En cuanto al marco negociador, entendemos que sí ha habido negociación, ha habido dos reuniones de la Mesa General y entre las dos fechas hasta ocho reuniones bilaterales en la que participaban todas las centrales sindicales.
El marco negociador no se ha limitado a la jornada laboral de las 35 horas semanales, ha habido otras cuestiones que mejoran también las condiciones laborales existentes anteriormente. También se han propuesto medidas para la generación de empleo. En todo momento, el objetivo de este Gobierno es mantener la plantilla existente en la administración pública, así se ha manifestado una y otra vez, que no se va a destruir empleo. No se vulnera la esencia del acuerdo del año 2000.
Berretsi, beraz, ez gatozela bat EH Bilduk aurkeztutako mozioarekin, ezta ere kointziditzen duten puntuan erdibidekoarekin, eta gai honetan ezin izan da akordiorik lortu eta ondorioz guk gure osoko zuzenketa berrestuko dugu.
Besterik gabe, mila esker.